Reagime nga figura të larta e njerëz të thjeshtë për vdekjen e Xhobs
Stiv Xhobs po kujtohet si një ndër mendjet më të ndritura dhe novatore të dekadave të fundit
Në të gjithë botën ka patur dje dhe sot reagime të shumta për vdekjen e Stiv Xhobsit. Në dyqanet Apple në mbarë botën njerëzit vendosën lule dhe ndezën qirinj, shprehje e dëshpërimit të miliona vetëve për pionierin e teknologjisë, i cili luajti një rol të rëndësishëm në ndryshimin e industrisë elektronike në mbarë botën. Për humbjen e Stiv Xhobsit kanë bërë komente kolegët e tij, por edhe rivalët e tij të biznesit, admirues të tij dhe të teknologjisë në përgjithësi, si dhe udhëheqës politikë. Ata kanë vlerësuar rolin e Steve Xhobsit si bashkëthemelues i kompanisë Apple në vitin 1976, i cili e shfrytëzoi atë për vite me radhë për krijimin e produkteve të suskesshme, përfshirë kompjuterin Mac Intosh, i-Podin, i-Phonin dhe i-Padin. Bashkëthemeluesi tjetër i kompanisë Apple, Stiv Vozniak, në një intervistë për CNN-in e cilësoi Xobsin “një udhëheqës vizionar” dhe “një gjeni të marketingut” Ai tha se Steve Jobs mendonte se teknologjia i përket së ardhmes. Presidenti Obama e cilësoi atë “Shpikësin më të madh”. Themeluesi i Facebook-ut Markl Zakerberg e falënderoi Jobsin që tregoi se krijimi i tij mund të ndryshonte botën. Të gjitha kompanitë teknologjike, Mikrosofti, Google, Sony dhe Samsung, rivale të kompanisë Apple, e vlerësuan lart punën e Steve Jobsit. Drejtori ekzekutiv i Mikrosofti. Bill Bejts, rival prej vitesh dhe ish-partner i tij i biznesit, tha se ndikimi i Steve Jobsit në botën e teknologjisë do të ndjehet për shumë breza me radhë. Ai tha se bashkëpunimi me të kishte qenë një nder jashtëzakonisht i madh.